open-index/open-wikipedia-markdown huggingface dataset:
Ceremony of the Keys (Tower of London)

**Ceremony of the Keys**, nøkkelseremonien, på Tower of London er den seremonielle lukkingen av festningen for kvelden. Det finnes lignende nøkkelseremonier på Holyrood Palace i Edinburgh og på Gibraltar.

## Historisk bakgrunn

Seremonien er første gang omtalt av Charles Dickens i ukeskriftet *[[Household Words]]* i mars 1852. Hans beskrivelse av seremonien ble spredd gjennom ulike aviser. Forut for Dickens' omtale hadde det siden 1840-årene vært en økt interesse for Tower of London og stedets historie. Beskrivelsene som ble gitt fra 1840-årene legger ofte vekt på den angivelig eldgamle historien til seremoniene. En avisomtale av Ceremony of the Keys i *[[Cheshire Observer]]* i 1855 hevdet at nøkkelseremonien hadde vært utført i over 800 år.

## Seremonien

Seremonien utføres enten av the Chief Yeoman Warder, hans nestkommanderende, the Yeoman Jailer, eller en av de fire Yeomen sargents. Alle deltagerne har ulike starttidspunkt, men må avslutte samtidig innen kl 22:00. The Chief Yeoman Warder starter fra the Byward Tower med en tent lanterne kl 21:53:35 og plukker opp sin eskorte bestående av fire gardister. Lanternen overlates til en av de bakerste gardistene. Deretter går de, med the Chief Yeoman Warder beskyttet i midten, tilbake til den ytterste porten – Middle Tower, låser, fortsetter til Byward Tower, låser og fortsetter mot Traitors Gate hvor de blir møtt av en soldat fra motsatt side som retter gevær mot den lille troppen og roper «Halt!» og videre;

Vakt: «Who comes there?» (*«Hvem der?»*)
Chief «The keys» (*«Nøklene»*)
Vakt: «Whose keys?» (*«Hvems nøkler?»*)
Chief: «Queen Elizabeth's keys»  (*«Dronning Elizabets nøkler»*)
Vakt: «Pass Queen Elizabeth's Keys. All's well» (*«Passér, Dronning Elizabeths nøkler. Alt er vel»*)

The Yeoman Warder med følge går så frem mot The Broadward steps, trappene bak the Bloody Tower, og stopper foran resten av garden, tar av seg hatten, går to steg frem og roper «God preserve Queen Elizabeth» (*«Gud bevare Dronning Elizabeth»*). I dette øyeblikk slår klokken 10 slag. Deretter tar han nøklene med seg for overlevering til the Resident Governor of the Tower (tilsvarende fungerende plasskommandant), mens «tappenstrek» spilles av gardist på signalhorn.

## Åpent for publikum

Seremonien er åpen for publikum de fleste dager, bortsett fra 1. juledag. Ønsker man å se seremonien må man imidlertid ha passérseddel. Det er gratis adgang, men man må booke i forveien.

## Referanser


## Kilder
*Martin, Janette (2013): Reinventing the Tower Beefeater in the Nineteenth Century, *History*, bind 98, nummer 333, s. 730–749. DOI: 10.1111/1468-229X.12021
*«The Tower», dokumentarserie produsert av Lion Television for Channel 4 (2002), vist på NRK1 (2005), NRK2 (2006)
*
Chilperik av Aquitaine

**Chilperik** (noen ganger *Childerik* i krønikene fra den tiden) var sønnen til Charibert II og Gisela, herskerinnen av Amand i Gascogne, og han var for en kort tid konge av Aquitaine i 632. Han var bare et spedbarn og ble drept kort tid etter sin far i 632 på ordre fra Dagobert I, Chariberts halvbror.

Kongedømmet Aquitaine ble innlemmet i frankerriket av Klodvig I i 507, men riket ble flere ganger delt mellom flere konger. Aquitaine ble en del av kongedømmet Neustria som omfattet de vestligste delene av frankerriket. Aquitaine inkluderte Toulouse, Cahors, Agen, Périgueux og Saintes.

Da hans farfar Klotar II, frankernes konge, døde i 629, forsøkte faren Charibert å skaffe seg kongedømmet Neustria mot sin eldste halvbror Dagobert I som allerede hadde vært konge av Austrasia siden 623. I de påfølgende forhandlingene, ble Charibert representert av sin onkel Brodulf, bror til dronning Sikilde. Dagobert fikk drept Brodulf og gav fra seg det nesten uavhengige riket Aquitaine til Charibert. Denne avtalen ble bekreftet i 631 da Charibert var gudfar for Dagoberts sønn Sigibert.

Charibert døde i Blaye, Gironde, muligens myrdet på Dagoberts ordrer, og kort tid etterpå ble også Chariberts sønn, spedbarnet Chilperik av Aquitaine også drept. Aquitaine gikk tilbake til Dagobert. Både Charibert og hans sønn er gravlagt i det tidlige romanske Basilica Saint-Romain i Blaye. 

Chilperiks gjenlevende bror, Boggis (ca. 626&ndash;ca 688) ble hertug av Aquitaine og far til Sankt Hubert som sa fra seg sine verdslige krav til sin yngre bror som begynte en linje av merovingiske hertuger i Aquitaine som varte til 769, da den siste Hunold, ble kuet av Karl den store.

## Referanser


## Litteratur
*James, Edward (1991): *The Franks*, Basil Blackwell
*Wood, Ian (1994): *The Merovingian Kingdoms 450-751*, Routledge
*Gregorius av Tours: *Historia Francorum*, engelsk utg.: *A History of the Franks*, Penguin Classics 1976
*Fredegar; Wallace-Hadrill, J.M., oversetter (1960): *The Fourth Book of the Chronicle of Fredegar with its Continuations*, Connecticut: Greenwood Press
*Bugge, Alexander (1924): *Illustreret verdenshistorie for hjemmet*, bind 3, s 113-125

## Eksterne lenker
* Historisk atlas: Konger og hertuger av Aquitaine (engelsk)
* Oxford merovingisk side (engelsk)
Klodvig II

**Klodvig II** (moderne fransk «Louis», moderne tysk «Ludwig») (født 637, død 27. november 657) etterfulgte sin far Dagobert I i 639 som konge i Neustria og Burgund. Hans bror Sigibert III hadde vært konge av Austrasia siden 634. Han var innledningsvis under regenskapet til sin mor Nanthild til hun døde litt over 30 år gammel i 642. Dette dødsfallet gjorde at han falt under innflytelsen til de sekulære magnatene som reduserte den kongelige makten til sin fordel.

## Liv og virke

I 649 tok Klodvig II til seg en hustru en angelsaksisk slave ved navn Balthild (626-680). Hun ble kjøpt i York av rikshovmesteren Erkhinoald, ført til Frankerriket og giftet bort til Klodvig II. Hun ga ham tre sønner som alle ble konger etter hans død: Den eldste, Klotar, etterfulgte ham og hans nest eldste sønn, Kilderik, ble til slutt plassert på Austrasias trone av rikshovmesteren Ebroin. Den yngste, Teoderik, etterfulgte Kilderik i Neustria og ble til slutt frankernes enekonge av Frankerriket som omfatter Neustria og Austrasia.

Han var mindreårig ikke hele, men store deler av sitt styre. Han blir noen ganger regnet som konge av Austrasia i perioden 656&ndash;657 da Kildebert den adopterte hadde ranet til seg tronen. Som mindreårig og underlagt sterke magnater som styrte i hans sted har han blitt karakterisert som en *roi fainéant*, «gjør-ingenting-konge»; en beskrivende betegnelse som har sitt opphav i Einhards biografi over Karl den store som betegnet de siste merovingerkongene som konger «i ingenting annet enn i navnet».

## Død
Klodvig II døde den 31. oktober 657, 22 år gammel, etter å ha vært konge i 18 år. På tradisjonelt vis ble Klodvig II gravlagt i klosterkirken Saint-Denis i Paris som sine forfedre, ved siden av sin far Dagobert.

## Referanser


## Litteratur
* Verseuil, Jean (1946): *Les rois fainéants : de Dagobert à Pépin le Bref 629-751*, Paris: édition Critérion, ISBN 2-7413-0136-0.

## Eksterne lenker
* 
* Notices d'autorité: Fichier d'autorité international virtuel • Bibliothèque nationale de France
Caesar IV

***Caesar IV*** er et bybyggingsspill utviklet av Tilted Mill Entertainment til PC, utgitt høsten 2006. Spillet ble annonsert i august 2005.

Som de tidligere *Caesar*-spillene går *Caesar IV* ut på å bygge og opprettholde byer i Romerriket, men flere aspekter ved spillet er endret i forhold til forgjengerne. Krigssystemet er for eksempel helt omformet i forhold til *[[Caesar III]]*, og videre foregår spillet i full 3D.

Tilted Mill, selskapet som utvikler *Caesar IV*, består for en stor del av de samme i Impressions Games, selskapet som utviklet *Caesar III*.

## Eksterne lenker
* Tilted Mill Entertainments hjemmesider
Gary McAllister

**Gary McAllister** (født 25. desember 1964 i Newarthill i North Lanarkshire) er en skotsk fotballtrener og tidligere fotballspiller.

McAllister spilte først og fremst på midtbanen, selv om han også kunne spille på begge vingene, og hadde en suksessfull karriere som fotballspiller, som strakk seg over nitten sesonger. Han startet sin karriere for den lokale klubben Motherwell FC med åtte mål på 70 kamper, før han dro sør for grensen til Leicester City FC som 20-åring i 1985. I semifinalen i cupen i 1985 mot Celtic FC tiltrakk han seg oppmerksomheten fra Leicester City FCs daværende manager Gordon Milne og signerte for Leicester City samme år. McAllister dro derfra videre til Leeds United AFC i 1990, og han hadde senere to opphold hos Coventry City FC, bare avbrutt av to vellykkede sesonger for Liverpool FC fra 2000 til 2002.

McAllister representerte også det skotske landslaget i ni år og fikk 57 landskamper med flagget på brystet (fem mål). Hans lederskapskvaliteter ble lagt merke til, og han fikk fire suksessfulle år som kaptein for , i tillegg til to sesonger som Leeds Uniteds kaptein. Han ble utnevnt til medlem av Order of the British Empire i nyttårstildelingene i 2001, som en anerkjennelse av hans bidrag innenfor fotballen. I tillegg har McAllister fått medlemskap i ”The Scotland Football Hall of Fame”.

«My most inspirational signing», sa tidligere Liverpool-trener Gérard Houllier om signeringen av McAllister som ble en legende for Merseyside-laget med sitt spill i Treble-sesongen 2000-2001.

## Meritter
* Vant Ligacupen, FA-Cupen og UEFA-cupen med Liverpool i 2000-01.
* Vant FA Charity Shield 2001-2002 og med Leeds i 1992/93
* Vant UEFA Super Cup 2001-2002
* Ligamester med Leeds United 1991/92

## Referanser


## Eksterne lenker
* 
*  Full Managerial Stats for Leeds United from WAFLL
*  ThisIsAnfield.com Exclusive interview
*  Leeds United AFC past player profile
*  Liverpools webside om McAllister
*  LFChistory.net profil
NRK Sørlandet

**NRK Sørlandet** er NRKs distriktskontor i Agder fylke. Hovedkontoret ligger i Kristiansand, men distriktskontoret har og et lokalkontoret i Pollen i Arendal. Det er også et enmannsbetjent lokalkontor i Farsund. Distriktskontoret produserer 6 timer radio daglig og 15 minutter fjernsyn fire dager i uken. I tillegg til nyheter for tekst-TV og internett. Distriktskontorets hovedkontor lå tidligere på Tangen i Kristiansand, men flyttet til Kristiansand sentrum sommeren 2018. Det gamle hovedkontoret ble revet for å gi plass til nye leiligheter.

## Historie
NRK Sørlandet kan føre sin historie tilbake til etableringen av Kristiansand kringkaster i 1930. Den gang med få ansatte og kun radio som distribusjonsmedium. NRK Sørlandet var også det første av NRKs distriktskontorer som forsøkte seg på lokale fjernsynssendinger. Det skjedde i 1985.

## Distriktsredaktører
* Olaf Benneche 1930–1931 (Kringkastingsselskabet AS)
* Julius Hougen 1931–1976 (NRK fra 1933, avbrutt av krigen 1940–1945)
* Håkon Karlsen 1976–1979
* Tor Fuglevik 1979–1984 
* Johan Christian Sandvand 1984–1986
* Bjørn Ryg 1986–1992
* Alf Kjetil Igland 1992–1998
* Steinar Nielsen 1998–2006
* Kjell Pihlstrøm 2006–2010
* Anders Sårheim 2010– 2016
* Morten Rød 2016–

## Referanser


## Eksterne lenker
* 
*
Sports Illustrated

***Sports Illustrated*** er et amerikansk sportsmagasin, eid av mediegiganten WarnerMedia. Magasinet har over 3 millioner abonnenter og blir lest av anslagsvis 23 millioner mennesker hver uke, inklusive 19 millioner menn, som utgjør 19 % av den voksne mannlige befolkningen i USA.

## Referanser


## Eksterne lenker
*
HRT

**HRT** kan vise til:

* HRT F1 – et spansk tidligere Formel 1-team
* HRT – på norsk hormon-substitusjonbehandling
* Hostage Rescue Team
* HRT – Kroatisk radio og televisjon
Verdi (etikk)

**Verdi** betyr innen etikken at noe har fordel­aktige konsekvenser for noen. Verdier kan analyseres på tre plan: arts‑, individ‑ og samfunnsnivå.

## Artsverdier
At noe har verdi for en art betyr at dette «noe» fremmer overlevelsen av artens medlem­mer inntil avkom er født, og eventuelt sørget for, slik at arten dermed føres videre.

## Individuelle verdier
At noe har verdi for individet betyr at dette «noe» har fordel­aktige konsekvenser for individet. I boken til Kversøy, *Etikk - en praktisk vinkling 2.utgave,* forklares etikk som refleksjon over moral.

## Se også
*Menneskeverd
1. divisjon fotball for menn 1979

**[[Eliteserien i fotball|1. divisjon]] 1979** startet 22. april og sluttet 14. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

## Tabell

## Kilder
*rsssf.no
Kongebondeåpning

**Kongebondeåpning** er en gruppe sjakkåpninger som karakteriseres av åpningstrekket
*1. e4. (diagram 1)

Dette er hvits vanligste åpningstrekk (ca. 47,9 %, eller 185&nbsp;539 av 387&nbsp;069 partier på Chessgames.com pr 30. april 2006). Det leder til åpent eller halvåpent spill. 

*Svarer svart med 1. … e5, snakker vi om et åpent spill.
*Dersom svart svarer med andre trekk enn 1. … e5, har vi et halvåpent spill.

## Reuben Fines ideelle bondeskjelett
I boka The Ideas Behind Chess Openings av Reuben Fine (London 1948, 8. utgave 1972), skisseres det ideelle bondeskjelettet for hvit i kongebondeåpningen (diagram 2). Fine mener at dette er målet for hvit med å spille e-bonden til e4. Ellers er hele åpningen bortkastet.
Teoderik III

**Teoderik III** (fransk: *Thierry*) (født 654, død 691) var konge av Neustria (inkludert Burgund) ved to anledninger (673 og 675&ndash;691) og konge av Austrasia fra 679 til han døde. Dermed var han formelt frankernes enekonge fra 679. Han var sønn av Klodvig II og Balthild. Teoderik har blitt beskrevet som en marionetthersker, en *roi fainéant*. Makten bak baken var *[[maior domus]]*, hoffmesteren.

## Liv og virke
Han ble født en gang rundt 654, er den yngste sønnen til Klodvig II. Han ble plassert på tronen av hoffmester Ebroin, som til og med kan ha utnevnt ham uten støtte fra adelsmennene. Han etterfulgte sin bror Klotar III i Neustria i 673, men Childerik II av Austrasia fjernet ham kort tid etterpå før han døde i 675. Både Teoderik som Ebroin ble kronraket som munker og innestengt i et kloster. Etter at begge brødrene hans var døde, Dagobert II døde i 679, og Childerik II ble myrdet i 675 med sin kone og barn, ble Teoderik hentet ut av klosteret Saint-Denis og plassert på tronen igjen.

Teoderik og Waratton, hoffmesteren i Neustria, inngikk fred i 681 med Pipin av Heristal (kalt for «Pipin den tykke»), hoffmester i Austrasia. Men da Waratton døde, gikk den nye hoffmesteren, Berthar, til krig mot Austrasia. Pipin utraderte den kombinerte hæren fra Burgund og Neustria, ledet av Berthar og Teoderik i slaget ved Tertry i 687, og la dermed grunnlaget for Austrasias dominans av den frankiske staten. Nederlaget var så gjennomgående at Teoderik måtte godta å gjøre Pipin til felles hoffmester, *maior domus*, av alle de tre hoffene i Austrasia, Neustria og Burgund. Pipin begynte da å kalle seg selv *dux et princeps Francorum*, «hertug og fyrste av frankerne». Han var verken konge eller tjener av kongen, men tok opp igjen en eldre germansk beskrivelse av sin makt, en leder (*princeps*) blant flere ledere (*duces*) og overlevde ulike marionettkonger før han døde i 714, rundt åtti år gammel.

## Familie og barn
Teoderik giftet seg med Klotilda, muligens datter til Ansegisel og Begga av Landen (senere helgenforklart), og hadde følgende barn:

*Bertrada av Prüm (676&ndash;740)
*Klodvig IV, konge (691&ndash;695)
*Childebert III, konge (691&ndash;695)

Og muligens:

*Klodvig III, konge av Austrasia (675&ndash;676)
*Klotar IV, konge av Austrasia (717&ndash;719)

## Referanser


## Litteratur
* Fouracre, Paul; Gerberding, Richard A. (1996): ''Late Merovingian France: History and Hagiography, 640-720'', Manchester University Press. ISBN 978-0-7190-4791-6.
* Wallace-Hadrill, John Michael (1962): ''The long-haired kings: and other studies in Frankish history'', Methuen. Gjenopptrykk 1982
* Wood, Ian (2014): ''The Merovingian Kingdoms 450 – 751'', Routledge. ISBN 978-1-317-87116-3. s. 221, 227, 362
* Carlrichard Brühl; Theo Kölzer; Martina Hartmann (2001): ''Die Urkunden der Merowinger''. Monumenta Germaniae Historica, Diplomata regum Francorum e stirpe Merovingica. (på tysk og latin; 2 bind). Hannover: Hahn. ISBN 978-3-7752-5464-9.

## Eksterne lenker
* Oxfords merovingerside (engelsk)
Svein Bjørkøy

**Svein Helge Bjørkøy** (1951–2026) var en norsk sanger (tenor) som var professor i sang ved Norges musikkhøgskole fra 1999.

## Utdannelse
Bjørkøy var utdannet cand.philol. fra Universitetet i Oslo med musikk som hovedfag. Han hadde også studert sang i Italia, Danmark og USA.

## Bjørkøy-kvartetten
Sammen med sine brødre Kåre Bjørkøy og Harald Bjørkøy samt Knut Stiklestad utgjorde Svein Bjørkøy på 1980-tallet en gruppe som kalte seg «Bjørkøy-kvartetten», og som ble særlig kjent i hjemfylket Trøndelag for sine konsertturneer.

## Sangsolist
Han debuterte som tenorsanger i operaen i 1980, og i 1984 holdt han en romansekonsert med støtte fra Rikskonsertene.

## Sangpedagog
Fra 1987 underviste han i sang ved Norges musikkhøgskole, først med stillingstittelen amanuensis, og fra 1999 som professor. I 2004 ga Norges Musikforlag ut Bjørkøys lærebok *Stemmen i Fokus - Innføring i Sangteknikk*; utgivelsen ble til i samarbeid med Norges Korforbund.

## Familie
Svein Bjørkøys to brødre Kåre og Harald var også profesjonelle sangere og musikkpedagoger. Svein Bjørkøy var far til den tidligere fotballspilleren John Anders Bjørkøy.

## Referanser
Kulturell evolusjon

**Kulturell evolusjon** er ett samlingsbegrep for teorier rundt kulturell og/eller sosial utvikling som forsøker beskrive hvordan kulturer og samfunn har utviklet seg gjennom historien. Den kulturelle evolusjonen beskriver hvordan folk har forholdt seg til utviklingen i samfunnet innenfor både praktiske og språklige nyvinninger.

## Eksterne lenker
*
Motion Picture Association of America

**Motion Picture Association** (**MPA**), opprinnelig Motion Pictures Producers and Distributors Association, er en interesseorganisasjon i USA som ble dannet for å beskytte de store studioenes interesser. Organisasjonen består av medlemmer fra de såkalte «big seven», de største studioene i Hollywood: Netflix, Paramount Pictures (Paramount Global), Sony Pictures (Sony Group Corporation), Universal Studios (NBCUniversal), Walt Disney Pictures (The Walt Disney Company), og Warner Bros. Pictures (Warner Bros. Discovery). Organisasjonen har laget et velbrukt frivillig ratingsystem for filmer.

## Mål
MPAA sitt mål er å fremme interessen til filmindustrien gjennom lobbyvirksomhet. I de senere årene har fokus særlig på opphavsrett og strafferammene for dette, samt å utvikle nye systemer for digitale rettigheter.

## Lederskap
I 1922 ble Will H. Hays innsatt av studioene som den første presidenten av Motion Picture Producers and Distributors of America. Hays var tidligere sjef i postverket og valgkampanjeleder for president Warren G. Harding. Han sto bak Production Code i 1930, bedre kjent under tilnavnet *Hays Code*. 

Hays gikk av 1945, og ble erstattet av Eric Johnston. Navnet ble da forandret til Motion Picture Association of America. Johnston var president gjennom den vanskelige svartelisteperioden i Hollywood, og beholdt stillingen til sin død i 1963. Ralph Hetzel virket som midlertidig leder frem til 1966. Mellom 1966 og 2004 var Jack Valenti president for gruppen, og har i USA blitt nærmest synonym med organisasjonen takket være sin lange ledertid og høye medieprofil. Han trakk seg tilbake 1. september 2004 i en alder på 82, og fikk Dan Glickman, tidligere landbruksminister under Bill Clinton, som sin etterfølger.

## Kritikk
Noen av MPAA sine handlinger har vært kontroversielle. Blant annet har aldersgrensene deres mottatt mye kritikk. Det er vanlig for unge under 17 å få tilgang til filmer med R-sensur, og dermed blir denne sensuren undergravd. Mens en NC-17-sensur blir sett på som en kommersiell død for en film. Mange, deriblant filmkritiker Roger Ebert, har tatt til orde for et nytt system. 

Systemet fører til at mange filmmakere og studioer klipper og redigerer filmene sine slik at de passer inn i de forskjellige sensurgruppene. Volds- og sexscener kan bli klippet bort for å komme under NC-17, men man kan også krydre en film opp fra  G til PG for å vekke interessen hos eldre barn.

## Sensursystemet
Det er i dag fem graderinger:
*  **G** — General audiences: Alle kan se filmer
*  **PG** — Parental guidance suggested: Noe innhold kan være uegnet for unge barn
*  **PG-13** – Parents strongly cautioned: Noe innhold kan være uegnet for barn under 13
*  **R** — Restricted: Unge under 17 må ha følge av foreldre eller foresatte
*  **NC-17**: Ingen under 17 har adgang (erstattet X-ratingen)

Når systemet ble innført i 1968, besto det av fire graderinger:
* G: Tillatt for alle
* M: Anbefalt for modne og voksne publikummere. 
* R: Alle under 17 må ha følge av en foresatt
* X: Ikke tillatt for noen under 18

## Referanser


## Eksterne lenker
*
Piranshahr

**Piranshahr** (persisk: پیرانشهر) er en by i Vest-Aserbajdsjan-provinsen i Vest-Iran. Den hadde  innbyggere per . Hele shahrestanen (kommunen) Piranshahr har en befolkning på 138&nbsp;864. Av disse bor 43&nbsp;148 i drabantbyer og landlige distrikter. Et annet estimat setter folketallet i selve byen på rundt  personer.

Piranshahr er en av Irans eldste byer og dens grunnleggelse dateres tilbake til den pre-islamske æraen i Iran.

## Demografi
Ulike etniske grupper har vært bosatt i Piranshahr i løpet av byens lange historie. På 2000-tallet utgjør kurdere flertallet av befolkningen; den består av 94&nbsp;% kurdere og 6&nbsp;% aserbajdsjanere.

## Næringsliv
I Piranshahr produseres det over hundre forskjellige granittmaterialer i forskjellige farger og teksturer.

## Referanser


## Eksterne lenker
*
Mukryan

**Mukryan** er et område i Kurdistan i Iran. Området inkluderer byene Mahabad, Bukan, Sardasht, Oshnaviyeh og Naghadeh.
Seann William Scott

**Seann William Scott** (født 3. oktober 1976) er en amerikansk skuespiller, kjent for sin rolle som Steve Stifler i *[[American Pie (film)|American Pie]]*.

Scott vokste opp som den yngste av syv søsken, og bestemte seg tidlig for å bli skuespiller. Som 12-åring var han på sin første audition for en rolle i *[[Baywatch]]*, men fikk ikke rollen. Han gikk ut av Park High School, for så å flytte til Los Angelses for å forfølge en skuespillerkarriere. Han ble oppdaget av et talentbyrå, og fikk en rolle i videoen til Aerosmiths Hole in my Sole-video. 

Suksessen kom først i 1999, da Scott hadde rollen som Steve Stifler i *[[American Pie (film)|American Pie]]*, en rolle som han spilte i de tre oppfølgerne også. Rollene etter American Pie har ofte vært i komedier og actionfilmer. 
Fra 2018 kan vi se ham i en av hovedrollene i TV-serien Lethal Weapon som er basert av filmserien Dødelig våpen

Scott er en stor fan av Kevin Smith-filmen *[[Mallrats]]*, og fikk en cameorolle i *[[Jay and Silent Bob Strike Back]]*. Han spiller også mot Smith i filmen *[[Southland Tales]]* av Richard Kelly, regissøren av *[[Donnie Darko]]*.

Scott er en nær venn av Ashton Kutcher, som også er skuespiller.

## Utvalgt filmografi
* *[[Movie 43]]* (2013)
* *[[Istid 4: Kontinenter på avveie]]* (2012)
* *[[American Pie: Reunion]]* (2012)
* *[[Planet 51]]* (2009) (voice)
* *[[Istid 3]]* (2009) (voice)
* *[[Coxblocker]]* (2009)
* *[[Ball's Out: The Gary Houseman Story]]* (2008)
* *[[Role Models]]* (2008)
* *[[The Promotion]]* (2008) 
* *[[Mr. Woodcock]]* (2007)
* ** (2007)
* *[[Istid 2]]* (2006) (voice)
* *[[Southland Tales]]* (2006)
* *[[The Dukes of Hazzard (film)|The Dukes of Hazzard]]* (2005)
* *[[The Rundown|Welcome to the Jungle]] (2003)
* *American Wedding* (2003)
* *Bulletproof Monk* (2003)
* *Old School* (2003)
* *Stark Raving Mad* (2002)
* *American Pie 2* (2001)
* *Jay and Silent Bob Strike Back* (2001)
* *Evolution* (2001)
* *Dude, Where's My Car?* (2000)
* *Road Trip* (2000)
* *Final Destination* (2000)
* *Nox (videospill)* (2000) (voice)
* *American Pie'' (1999)

## Referanser


## Eksterne lenker
* 
* 
*  Seann William Scott fan side
Hugo Schuchardt

**Hugo Schuchardt** (født 4. februar 1842 i Gotha, død 21. april 1927 i Graz) var en tysk språkforsker, med romanske språk som spesialfelt. Han forsket også på baskisk og kreolspråk.

Schuchardt studerte klassisk og romansk filologi i Jena og Bonn. I 1864 tok han doktorgraden på et arbeid om vulgærlatin.
 
På ei tid da kreolspråk vanligvis blei avskrevet som «dårlig» eller «degenerert» språk,  var Schuchardt blant de første som på vitenskapelig grunnlag penkte på at kreoler er fullverdige språk  og verdige objekter for vitenskapelig undersøkelse.

I sin utforskning av kreolspråk pekte han på fellestrekk ved utviklinga deres, og var tidlig ute med å stille det svært viktige spørsmålet om årsaken til det.

Schuchardt var også tidlig ute blant språkforskerne som interesserte seg for det som nå kalles planspråk, den gangen oftere *kunstige, internasjonale språk* – på tysk *Weltsprache*.  

Han viste at Volapüks tendens til å sammentrekke ord i kortformer (som det engelske *animal* til *nim*)  også er kjent i såkalt naturlige språk (f.eks. i norsk, *automobil* til *bil*, *omnibus* til *buss*) og at slike *volapükismer* er vanlige i kreolspråk.

Schuchardt tok opp den samfunnsmessige sida ved spørsmålet om slike språk ville slå gjennom eller ikke. Ifølge ham er det avgjørende ikke om et planspråk er angivelig lingvistisk fullkomment. Det er viktigere om sterke sosiale krefter stiller seg bak det. Han hevda at Volapük kunne tenkes å slå gjennom dersom en stor internasjonal organisasjon, som Den sosialistiske internasjonalen, stilte seg bak det. (Dette blei seinere sitert av Louis Couturat uten at han nevnte at Schuchardt brukte nettopp Sosialistinternasjonalen som eksempel.)

Schuchardt var en av de berømte forskerne som underskreiv oppropet for Delegasjonen for antakelse av et internasjonalt hjelpespråk, en organisasjon starta etter verdensutstillinga i Paris i 1900 for å utforske dette. Han skreiv en kommentar til organisasjonen, men spilte ellers ingen stor aktiv rolle.

Schuchards kommentarer, der han også reiste viktige spørsmål som fortsatt blir diskutert, gjør at han regnes som en pioner innafor interlingvistikken: Den vitenskapelige utforskninga av planspråk som Volapük og Esperanto.

## Referanser


## Eksterne lenker
*
Narayan Man Bijukche

**Narayan Man Bijukche** (også transkribert som *Bijukchhe*), alias **kamerat Rohit**, (født 1940) er en kommunistleder i Nepal. Han har sida 1970-tallet vært leder av Nepal Mazdoor Kizan Party.

Bijukche kommer fra en høykaste-familie fra newar-nasjonaliteten i Bhaktapur.

Han var medlem av NKP (Pushpa Lal), men brøyt med partileder Pushpa Lal Shresta bl.a. fordi han syntes partiet ikke var prokinesisk nok.

Grunnlaget for hans nye parti blei lagt  blant bønder av newar-nasjonalitet ved å skape en organisasjon som forsvarte deres juridiske rettigheter i tvister om jord. Ut fra dette bygde han ut organisasjonen i Bhaktapur til han kunne stifte NMKP på 1970-tallet.

Rohit gikk tidlig inn for å bruke de formelle mulighetene for å stille angivelig partiløse kandidater under Panchayat-demokratiet, som var det offisielle navnet på det kongelige diktaturet fra 1962 til 1990. NMKPs massive støtte blant newarier i Bhaktapur gjorde at partiet kunne ta over byregjeringa før 1980. Etter 1980 var NMKP blant de første venstrepartiene som fikk mandat i den formelt partiløse nasjonalforsamlinga.

NMKP deltok i den breie venstrefronten ULF i 1990, men stilte sjøl til parlamentsvalget i 1991. NMKP har aldri profilert seg som et newar-parti, og i 1994 fikk det 4 representanter, to av dem utafor Kathmandudalen. Men ved parlamentsvalget i 1999 beholdt det bare et mandat fra Bhaktabur, der Rohit blei gjenvalgt.

Under det maoistiske opprøret har NMKP gått mot unntakslover og tiltak for å styrke undertrykkelsen av befolkninga. Partiet er offisielt revolusjonært og bygger på marxismen-leninismen Mao Zedongs tenkning, men mener at tida for væpna revolusjon ennå ikke er inne.

NMKP er medlem av Sjupartialliansen for demokrati i Nepal, som danna regjering etter at kong Gyanendras diktatur. Høsten 2005 kritiserte Rohit 12-punktsavtalen mellom Sjupartialliansen og NKP (Maobadi) (som var forhandla fram av de to største partiene Nepals Kongressparti og UML  for å gå inn for FN-kontrollerte valg, noe han sa kan true Nepals sjølstendighet.

Alliansen ønsker at alle partiene skal være med i den nye regjeringa, men Bijukche har gitt beskjed om at NMKP ikke vil delta.

Dette kan skyldes at ifølge grunnlova av 1990 må alle regjeringsmedlemmer være medlemmer av parlamentet. Partiets eneste mulige minister er derfor Rohit sjøl, som må velge mellom å være talsperson i parlamentet og minister. Det kan også uttrykke et ønske om at NMKP skal kunne stå friere til å være venstre-opposisjon mot den nye regjeringa i og utafor parlamentet. 

## Se også

* NKP (Pushpa Lal)
* Nepal Mazdoor Kizan Party
* Pushpa  Lal Shresta
* United Left Front (Nepal 1989)
* Sjupartialliansen for demokrati i Nepal
* Kronologi over kommunismen i Nepal
Bamdev Gautam

**Bamdev Gautam** (født 1948 i Pyuthan) er en kommunistleder i Nepal. Han er medlem i arbeidsutvalget i Nepals Kommunistiske Parti (forente marxist-leninister), vanligvis kjent som UML.

I 1997 var han visestatsminister for UML i regjeringa til  Lokendra Bahadur Chand, en berykta monarkist som hadde vært statsminister flere ganger under diktaturet før 1990. UML var i praksis den sterkeste parten i regjeringa, og Gautam fungerte nesten som en slags regjeringssjef.

Dette året var det lokalvalg, og Gautam utnytta sin stilling til å sørge for at tiltak for å styrke politiets kamp mot maoistopprøret blei utsatt. I dette valget angrep opprørerne særlig kandidater fra Nepals Kongressparti, som hadde undertrykt dem hardt før opprøret begynte. Kongresspartiet ble største parti i lokalvalga i 1992. Gautams taktikk bidro til at UML vant lokalvalga i 1997.

Gautam var en av de viktigste motstanderne til UMLs generalsekretær Madhav Kumar Nepal. Politisk sett tilhørte begge høyrefløya i partiet. Men Gautam sto sammen med venstrefløya og minoriteten i 1996 når det gjaldt motstand mot *Mahakali-avtalen* om indisk utbygging av hydroenergi i Nepal, som Nepal bidro til å få gjennom.

Den viktigste motsetninga til Nepal gjaldt at Gautam ønska en fortsatt regjeringsallianse med Chands fløy av monarkistpartiet RPP.

I 1998 gjorde han felles sak med venstrefløyas leder Chandra Prakash Mainali, De brøyt  ut av UML sammen med mange kjente ledere, over halve parlamentsgruppa og ei stor gruppe partimedlemmer, og sttifta et nytt parti med det gamle navnet NKP (ML)) (ofte kalt NKP (ML) (1998) for å atskille det fra det opprinnelige NKP (ML), som eksisterte fra 1978 til 1991.)

For mange av utbryterne var dette en protest mot høyredreiinga av UML. Samtidig bidro Gautam til at et av utbruddets sentrale kampsaker var allianse med parlamentets mest høyreorienterte fraksjon.

NKP(ML) var innblanda i forskjellige intriger om regjeringsdannelser med de andre store parlamentariske partiene, som utløste nyvalg i 1999. I dette valget led partiet et knusende nederlag: Sjøl om det fikk 6,4 % av stemmene, fikk det ingen mandater.

Bamdev Gautam leda et flertall av medlemmene av NKP(ML) (1998) inn igjen i UML i februar 2002. (Et lite mindretall, leda av *C.P. Mainali*, nekta å gå inn og rekonstituerte partiet. For å unngå forveksling kalles Mainalis parti nå ofte NKP (ML) (2002)).)

I UML slutta Gautam seg nå til M. K. Nepals viktigste rival, K.P. Sharma Oli.

Etter seieren i opprørsbevegelsen Jana Andolan 2006, da Sjupartialliansen for demokrati i Nepal danna regjering, blei Gautam rekna til de politikere i UML som sto nærmest Nepals Kommunistiske Parti (maoistisk).

I Nepals overgangsparlament som blei konstituert 15. januar 2007 utpekte UML ham til en av sine 10 nye representanter.

Bamdev Gautam er president i UMLs bondeorganisasjon, All Nepal Peasants' Association (ANPA).

## Se også

* NKP (ML)
* NKP (Ekikrit Marksbadi ra Leninbadi) alias UML
* NKP (ML) (1998)
Tulsi Giri

**Tulsi Giri** (født 8. oktober 1926 i Siraha, død 18. desember 2018 i Katmandu) var en høyreekstrem monarkistisk politiker i Nepal.

Under det kongelige diktaturet før 1990 var han statsminister tre ganger:

* Fra 26. desember 1960 til 23. desember 1963
* Fra 26. februar 1964 til 26. januar 1965
* Fra 1. desember 1975 til 12. september 1977

Giri var opprinnelig medlem av Nepals Kongressparti, veteran fra revolusjonen i 1950 til 1951  og medarbeider av BP Koirala. Han var med i Koiralas regjering fra 1959, men gikk av i august 1960.

Etter kong Mahendras statskupp i desember 1960 blei han den første statsministeren under diktaturet, og en ledende politiker innafor det såkalte Panchayat-demokratiet, som var det offisielle navnet på kongens diktatur fra 1962.

Han utvikla seg til en svært høyreorientert politiker med et dårlig rykte. Før diktaturet brøyt sammen i 1990 flytta han til utlandet.

Da kong Gyanendra oppretta sitt personlige diktatur fra 1. februar 2005 inviterte han Tulsi Giri hjem, og ga ham en sentral post i regjeringa. Det styrka intrykket av at Gyanendra ønska å gjenskape en nyutgave av Panchayat-systemet. Giri blei rekna som en høyreekstrem rådgiver for kongen.

Etter at det kongelige diktaturet falt i april 2006 ble Giri Tulsi satt på ei liste over regjeringspolitikere som ikke får forlate landet i påvente av et rettsoppgjør.

## Se også
* Mahendra Bir Bikram Shah
* Birendra Bir Bikram Shah Dev
* Gyanendra Bir Bikram Shah Dev (4. juli 2001)
* Bishweshwar Prasad Koirala
* Nepals Kongressparti
* Panchayat-demokratiet

## Referanser
2S3 Akatsija

**2S3 Akatsija** er en tidligere sovjetisk selvdrevet felthaubits, og kom i tjeneste på 1970-tallet.  I Vesten fikk den først betegnelsen **M1973**.  En 152 mm haubitser er hovedvåpenet.  Chassiset er basert på SA-4 Ganef luftvernsystem, men med ett hjul mindre enn denne.

Kjøretøyet er beltegående, og mannskapet sitter beskyttet i tårnet.

## Varianter

## Se også
* M109 – den amerikanskproduserte motparten

## Kilder
* Christopher F. Foss: *Jane's AFV Recognition Handbook*

## Referanser
2S1 Gvozdika

**2S1 Gvosdika** er en sovjetisk/ukrainsk selvdrevet 122 mm haubitser. 

Chasisset til 2S1 Gvosdika er basert på MT-LB pansret personellkjøretøy og utstyrt med en 2A31 122 mm haubitser, som er en modifisert variant av haubitseren D-30, i et lukket tårn. Utviklingen av 2S1 ble satt i gang på slutten av 60-tallet. Produksjonen begynte i 1971 og de første eksemplarene ble operative i 1973. I 1974 ble 2S1 kjent i Vesten, og den fikk betegnelsen **M1974** av NATO.

## Beskrivelse

Skroget er båtformet og relativt stort for å gi tilstrekkelig oppdrift for å gjøre 2S1 amfibisk. Beltene brukes for framdrift i vann og gir en fart på opptil 4,5 km/t. Førerplassen er plassert foran til høyre og føreren er fysisk isolert fra resten av mannskapet med kontakt kun over det interne kommunikasjonssystemet. Motoren er plassert rett bak og til venstre for føreren. Haubitseren er plassert i et elektrisk drevet tårn bak på skroget. Tårnet, som rommer de restende 3 av mannskapet, har en lav profil og kan dreies 360°. Drivverket er utstyrt med pneumatiske støtdempere som også kan brukes til å senke eller heve kjøretøyet avhengig av terreng og er vanligvis utstyrt med belter med en bredde på 40 cm, men kan ustyres med belter med en bredde på 67 cm for kjøring i snø eller annen løs grunn. 2S1 er utstyrt med et system for beskyttelse mot ABC-våpen og nattsikter for fører og vognkommandør.

Hovedbestykningen er en 122 mm 2A31 haubitser, basert på en standard D-30 felthaubitser, som kan eleveres fra −3° til +70°. Ammunisjon inkluderer eksplosive proskjektiler med en vekt på 21,72 kg, som er vognens standard ammunisjon og har en rekkevidde på opp til 15&nbsp;300 m, en hulladning til bruk mot stridsvogner, lysgranater, røykgranater, kjemiske ladninger og et rakettdrevet prosjektil med en rekkevidde på opptil 21&nbsp;900 m.

## Bruk og historie

2S1 Gvosdika var i bruk av Sovjetunionen, og ble eksportert til Algerie, Angola, Bulgaria, Etiopia, Irak, Jugoslavia, Libya, Polen, Syria, Tsjekkoslovakia, Ungarn og Øst-Tyskland. Etter Sovjetunionens oppløsning var 2S1 også i bruk i en rekke av de tidligere sovjetrepublikkene og en del tidligere østblokkland. Russland har fremdeles omkring 2&nbsp;000 2S1 Gvosdika i bruk.
Yog Maya

**Yog Maya** (født mellom 1861 og 1864, død 1942) var ei kvinne  fra *Bhojpur-området* i de østlige åsene i Nepal, som blei leder for en hinduistisk inspirert protestbevegelse mot diskriminering og kasteundertrykking..

Som ung enke kjente hun den tradisjonelle hinduismens kvinnefiendtlige undertrykkelse av enker på kroppen. Hun nekta å godta det, og på begynnelsen av forrige århundre tok hun initiativet til en protestbevegelse mot mange former for religiøs og sosial undertrykking.

Hun starta en kampanje for *rettferdighet og sannhet* (*Satya Dharma Bhichha*), og mot fattigdom, undertrykkelse og urettferdighet – for *Dharma Rayja*.

Yog Maya sammenfatta sin kritikk av Rana-herskernes mangel på rettferdighet og  medfølelse med de fattige  i et dikt, som fungerte som hennes program.

Den ikke-voldelige protestbevegelsen hennes mobiliserte tusener av tilhengere. 

Rana-diktaturet tillot ingen former for politisk bevegelse eller opposisjon, og Yog Maya blei fengsla i 1939. 

Da hun slapp ut, leda hun et  massesjølmord sammen med 59 tilhengere som drukna seg i Arun-elva i 1942.
Analsex

**Analsex**, eller **analt samleie**, er seksuelt samkvem der en av partene blir penetrert i endetarmen, enten med den andres penis, en analplugg, dildo, analkuler eller annen gjenstand.
## Referanser

## Eksterne lenker
*
Horacio Elizondo

**Horacio Marcelo Elizondo** (født 4. november 1963 i Argentina) er en argentinsk fotballdommer. Han dømte i sommer-OL i Athen 2004. Han har også dømt også Copa América, VM-kvalifisering og hjemlig liga. Elizondo dømte også i VM i fotball 2006 i Tyskland, blant annet i finalen mellom  og . Dette var hans første VM. 

Elizondo var den første dømte både åpningskampen og finalen i et VM. Han gav tidlig i finalen straffespark til Frankrike som de scoret på. Han gav rødt kort til Frankrikes Zinedine Zidane i VM-finalen etter at Zidane skallet ned Italias Marco Materazzi i 2. ekstraomgang. 

## Kamper i VM 2006 som hoveddommer
*    -   (gruppespill)
*    -    (gruppespill)
*    -    (gruppespill)
*    -    (kvartfinale)
*    -    (finale)

## Se også
* Liste over fotballdommere som har dømt VM-finalen

## Referanser


## Eksterne lenker
*
Jorge Larrionda

**Jorge Luis Larrionda Pietrafesa** (født 1968) er en fotballdommer fra Uruguay. Han har blant annet dømt Copa América, OL, VM-kvalifisering, U-20 VM og U-17 VM. Han var én av dommerne i VM 2006 i fotball. Dette var hans første VM på A-landslagsnivå. Under fotball-VM 2006 dømte han fire kamper. I gruppespillkampen mellom  og  gav han tre røde kort. Han dømte også den ene semifinalen. Den var mellom  og , og Larrionda dømte et straffespark som Zinedine Zidane scoret på. 

I åttendedelsfinalen i VM 2010 i Sør-Afrika mellom England og Tyskland, kom han i voldsom fokus. På stillingen 2-1 til Tyskland smeller Frank Lampard et skudd i tverrligger og ned. Dommeren dømmer ikke scoring, men reprisene viser at ballen var ca. en halv meter innenfor. En stor dommerskandale som førte til enorme reaksjoner. Tyskland vant til slutt kampen 4-1. Etter kampen fikk dommeren beskyttelse av elitestyrker for å unngå rasende engelske fotballfans. Denne store feilen gjorde at Larrionda og de to assistentdommerne hans ble sendt hjem noen dager senere.

## Kamper i VM som hoveddommer
### 2010
*    –    (gruppespill)
*   –   (gruppespill)
*   –   (gruppespill)
*   –   (åttendedelsfinale)

### 2006
*    –    (gruppespill)
*    –    (gruppespill)
*    –    (gruppespill)
*    –    (semifinale)

## Referanser
Óscar Ruiz

**Óscar Julián Ruiz Acosta** (født 1. november 1969 i Villavicencio) er en colombiansk fotballdommer. Dette er en dommer som har dømt to Confederationscuper, Gold cup, VM-kvalifisering, Copa America, U-20 VM og U-17 VM. Han var dommer i fotball-VM 2002, 2006 og 2010.

## Kamper i VM som hoveddommer

### 2010

*   &ndash;   (gruppespill)
*   &ndash;   (gruppespill)

### 2006

*   &ndash;    (gruppespill)

### 2002

*   &ndash;   (gruppespill)
*   &ndash;   (gruppespill)
*   &ndash;   (kvartfinale)
## Referanser


## Eksterne lenker
*
Childerik II

**Childerik II** (ca. 653–675) var konge av Austrasia fra 662 og Neustria (inkludert Burgund) fra 673 til han døde i 675. Han var den nest eldste sønnen til Klodvig II. Hans bror Klotar III var for en kort tid enekonge over frankerne fra 661 og gav ham Austrasia året etter.

Selv om han bare var et barn, ble han utropt til konge av Austrasia i 662, mens hans bror, Klotar III, fortsatte å herske over resten av riket til deres far Klodvig. Etter Klotars død i 673, arvet deres yngste bror Teoderik III, hans kongedømme. Childerik fjernet ham snart og tok over hans rike, og han ble dermed frankernes enekonge. Han gjorde sin rikshovmester i Austrasia, Wulfoald, hovmester også i Neustria og Burgund. Dette opprørte neustrierne som var vant til uavhengighet i praksis. Den siste dråpen, derimot, var hans ulovlige kroppslige avstraffelse av adelsmannen Bodilo. Bodilo. Amalbert og Ingobert, tre neustriske magnater slo seg sammen mot ham. Han ble myrdet sammen med sin kone Bilichild ved Livry i Picardie, mens han jaktet i 675 og ble gravlagt i Saint-Germain-des-Prés, nær Paris, hvor graven av ham, Bilichild og hans sønn Dagobert som bare var et spedbarn, ble oppdaget i 1645. Innholdet ble stjålet.
 
## Referanser


## Eksterne lenker
* 
* Oxfords merovingerside (engelsk)
Farnborough Airshow

**Farnborough International Exhibition and Flying Display**, eller bare **Farnborough Airshow**, er et internasjonalt flystevne for luftfarts- og forsvarsindustrien. Det arrangeres på Farnborough lufthavn i Storbritannia annet hvert år i slutten av juli, i år med partall som årstall. Det veksler med flystevnet i Paris, Salon du Bourget.

## Eksterne lenker
* 
* Farnborough International Airshow Offisiell hjemmeside (engelsk)
Sigibert III

**Sigibert III** (født ca. 630, død 656/660) var konge av Austrasia fra 634 til hans død som antagelig var 1. februar 656, men muligens så sent som i 660. Han var den eldste sønnen til Dagobert I.

For å tilfredsstille det austrasiske aristokratiet som utøvet en viss autonomi, gav Sigiberts far ham kongedømme Austrasia selv om det forble en del av det større frankiske riket. Da Dagobert døde, hersket Sigibert uavhengig over Austrasia uten å være underlagt Neustria.

Han forsøkte forgjeves å legge Thüringen til sitt kongedømme, men ble beseiret av hertug Radulf i 640. Selv om han bare var ti år, var han hærens leder. *[[Fredegars krønike]]* beretter at nederlaget etterlot ham gråtende i salen. Av dette kan vi forstå, i det minste delvis, at nedgangen til merovingerdynastiet var et resultatet av barnekongers styre, for både Sigibert og hans yngre bror Klodvig II som hersket i Neustria var barn som enda ikke var kommet i puberteten som ikke kunne kjempe på slagmarken og viss regenter som hadde egne interesser. 

Det var under hans styre at rikshovmesteren begynte å spille den viktigste rollen i det politiske liv i Austrasia. Denne rikshovmesteren, Grimoald, sønnen til Pipin av Landen, klarte å overbevise kongen om å adoptere hans sønn Childebert. Da Sigibert endelig fikk en egen sønn, den fremtidige Dagobert II, følte rikshovmesteren seg truet, og da Sigibert døde, sendte han den unge Dagobert i eksil til Irland. Sigiberts jordiske levninger som ble vandalisert under den franske revolusjon, er tatt vare på i katedralen i Nancy.

Han blir ofte beskrevet som den første *roi fainéant*, «gjør&ndash;ingenting&ndash;konge» i merovingerdynastiet.

## Referanser


## Eksterne lenker
* Oxfords merovingerside (engelsk)
Lee Perry

**Lee «Scratch» Perry** (født Rainford Hugh Perry 20. mars 1936, død 29. august 2021) var en jamaicansk musiker og musikkprodusent. Han var en av de mest innflytelsesrike profilene innen musikksjangrene reggae og dub. Han sto bak studioet på Jamaica kalt Black Ark. Fra dette studioet kom den legendariske produksjonen «Heart of the Congos». Lee Scratch Perry produserte flere av The Wailers' plater tidlig på 1970-tallet.

## Referanser


## Eksterne lenker
* 
* 
* 
*
Kildebert den adopterte

**Kildebert III den adopterte** (latin: *Childebertus Adoptivus*) var en frankisk konge av Austrasia. Han ble konge etter at kong Sigibert III døde i 656. Kildebert var konge fra 656 og til 661.

## Familie
Kildebert var sønn av rikshovmesteren Grimoald den eldre. Han var således en barnebarn av Pipin av Landen. Han ble adoptert av kong Sigibert III og dronning Kimnekild.

## Liv og virke
Da Sigebert III døde i 656, barberte Grimoald den eldre hodet til Sigiberts sønn Dagobert II ettersom langt hår var symbol på frankiske konger. Deretter ble han sendt avsted til et irskopprettet kloster og utropte etterpå sin egen sønn, Kildebert, til konge.

Grimoald, hans sønn Kildebert og svogeren Ansegisel (som hadde giftet seg med datteren til Pipin av Landen) ble til sist tatt og overlevert til Klodvig II, konge av Neustria, som fikk dem drept. Det er to ulike redegjørelser for Kildeberts død. Enten fanget og henrettet Klodvig og hans hoffmester, Erkinoald, ham i 657, eller så annekterte Klotar III Austrasia i 661, avsatte den unge tronraneren og henrettet dem begge året etter.

Familien dukket opp igjen på den politiske arena med oppkomsten til Ansegisels sønn, Pipin av Herstal.

## Referanser


## Eksterne lenker
*
Patty og Selma Bouvier

**Patricia Maleficent** **«Patty» Bouvier** og **Selma Bouvier-Terwilliger-Hutz-McClure-Discothèque-Simpson-D'Amico** er to rollefigurer i den animerte TV-serien *[[Simpsons]]*. Begge rollene er stemmegitt av Julie Kavner. Patty og Selma er tvillinger (Patty ble født to minutter før Selma) og Marges eldre søstre. De bor sammen med adoptivdatteren Ling Bouvier og iguanen Jub-Jub i 1599 Spinster City. De nærer begge et sterkt hat mot Homer, noe som det antydes har å gjøre med at de ønsker å beskytte lillesøsteren sin.

Selmas lange etternavnet kommer av at hun har vært gift en rekke ganger, med Bob Terwilliger, som forsøkte å drepe henne på bryllupsreisen deres, Lionel Hutz, Troy McClure og Disco Stu. Hun har også hatt et forhold til Apu Nahasapeemapetilon, som hun imidlertid ikke ville gifte seg med fordi etternavnet allerede var langt nok.

Patty har blant annet har hatt en affære med Seymour Skinner, men i 2005 kom hun ut av skapet som lesbisk i en episode som vakte en god del forargelse i USA og som, som eneste episode av *The Simpsons*, ble sendt med en foreldre-advarsel. Hun kom ut da Springfield vedtok å tillate ekteskap mellom personer av samme kjønn, men det viste seg at hennes utkårede egentlig var en mann som hadde kledd seg ut for å vinne hennes gunst. Senere klarte hun imidlertid å få kona til en professor ved Harvard University til å forlate ham.

Pattys og Selmas første opptreden var i første episode i 1989.

## Referanser
Carlos Simon

**Carlos Eugênio Simon** (født 3. september 1965 i Braga) er en brasiliansk fotballdommer som blant annet har dømt i VM i fotball 2002, 2006 og 2010. Dømmer og har dømt også OL i 2000 og VM-kvalifisering.

## Kamper i VM som hoveddommer

### 2010

*   &ndash;   (gruppespill)
*   &ndash;   (gruppespill)

### 2006
*    &ndash;    (gruppespill)
*    &ndash;    (gruppespill)
*    &ndash;    (åttendedelsfinale)

### 2002

*   &ndash;   (gruppespill)
*   &ndash;   (gruppespill)

## Referanser


## Eksterne lenker
*
Sylmassivet

**Sylmassivet** brukes ofte som betegnelsen på det sentrale fjellmassivet i Sylan. Storsylen er høyeste topp, og Sør-Norges høyeste grensefjell, 1&nbsp;762 moh. Toppunktet ligger 70-80 meter inne på norsk side av grensa, og omkring 130 meter fra riksrøys 155B.

Den nest høyeste toppen er 1&nbsp;728 moh og ligger på svensk side noe lenger sør, med navnet Templet. På norsk side kalles denne Storsola. Her ligger riksrøys 155A.

Lillsylen lenger nord har også høyeste punkt på svensk side, 1&nbsp;702 moh. På norsk side har Lillsylen en noe lavere topp på 1&nbsp;616 moh. En rygg mot nordvest har et toppunkt på 1&nbsp;523 moh, og kalles i Norge for Nordsylen.

Videre er det en topp på hver side av Sylporten, henholdsvis 1&nbsp;553 og 1&nbsp;562 moh, og lenger vest ligger Bandaklumpen på 1&nbsp;427 moh.

## Referanser